“Die dokter het vir haar antibiotika voorgeskryf, maar elke dag het sy meer en meer seer gehad en haar toestand het nie verbeter nie. Hulle is daarna na ’n ander dokter toe vir ’n tweede opinie. Dié dokter het bevestig dat haar blindederm teen daardie tyd al ’n tydjie gelede gebars het en dat sy onmiddellik by die hospitaal moet uitkom,” het Swanepoel gesê.
Minette is toe met Divenette na die Steve Biko Akademiese Hospitaal in die stad, omdat die gesin nie ŉ mediese fonds het om na ’n private hospitaal te gaan nie.
“Hulle het Divenette se blindederm verwyder, maar later gesien dat daar bakterieë in haar maag is wat haar dik- en dunderm begin vreet. Die dokters het die besluit gemaak om dele van haar dik- en dunderm uit te sny, maar hulle kon dit toe nie weer terugsit nie. Die derms is nou in ’n sakkie wat sy vir ses maande tot ŉ jaar moet saamdra. Sy kan dus nie hierdie jaar teruggaan skool toe nie.”
Volgens Minette hoort Divenette in die waakeenheid van die hospitaal terwyl sy in die staatshospitaal in ’n algemene saal lê.
“Sy is so ’n engelkind. Sy het die grootste hart en wil altyd ander help. Sy wil net gee. Sy is die liefde vanself,” het Minette gesê.
“Ek wil net my kind help deur die pyn waardeur sy nou gaan. Sy lê hier en haar ma kan niks vir haar doen nie. Sy verdien dit nie, sy is net tien jaar oud.”
Die grootste geskenk wat jy jou kind kan gee is gebed! Pleit Jesus se bloed uit oor haar. Sit haar by Jesus se voete. Hy sal die beste medisyne vir haar moontlik gee… ek bid dat julle gedra word in hierdie tyd. Ons God is Groot.
Ek voel vir jou. Ek bid dinge werk uit vir julle en dat God die Dokters se oë sal oopmaak om die fout te vind en jou kind te help. Amen
Sal bid vir geld en genesing. Onthou hierdie paas vrydag want Jesus het gese “by my stripes you are healed”. Hy het sy lewe gegee vir joune.